

**JŪRMALAS SPORTA SKOLA**

Rūpniecības iela 13, Jūrmalā, LV-2016, Reģ.Nr.2971902208, PVN Reģ.Nr.90009249367

tālr. 67736378, tālr./ fax 67736379, e-pasts sportaskola@edu.jurmala.lv

|  |
| --- |
| APSTIPRINUJūrmalas Izglītības pārvaldes vadītājsE. Bērziņš (paraksts\*)  |
|  |
|  |

**\*DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**

**NOLIKUMS**

Jūrmalā

|  |  |  |  |
| --- | --- | --- | --- |
| **01.09.2025.** |  | **Nr.** | **4.1 - 15 /15** |

|  |  |
| --- | --- |
|  |  |

**Jūrmalas čempionāts vieglatlētikas daudzcīņā**

|  |
| --- |
| Izdots saskaņā ar Valsts pārvaldes iekārtas likuma 72. panta pirmās daļas 2. punktu, 73. panta pirmās daļas 1. punktu |

1. **Vispārīgie noteikumi**
2. Jūrmalas čempionāta vieglatlētikas daudzcīņā (turpmāk – sacensības) nolikums nosaka sacensību mērķi, uzdevumus, norises vietu, laiku, norises kārtību, pieteikšanos sacensībām, vērtēšanas kritērijus, uzvarētāju apbalvošanas kārtību, atbildību, drošības noteikumus un citus noteikumus.
3. Sacensības organizē un vada Jūrmalas Sporta skola sadarbībā ar Jūrmalas Izglītības pārvaldes Sporta un labbūtības nodaļu (turpmāk – organizatori).
4. Sacensībās piedalās Jūrmalas Sporta skolas audzēkņi, Jūrmalas iedzīvotāji un uzaicināto sporta skolu un sporta klubu audzēkņi vecumā no 8 – 11 gadiem.
5. **Sacensību mērķis un uzdevumi**
6. Sacensību mērķis ir popularizēt vieglatlētiku kā veselīgu un sportisku dzīves veidu, veicinot Jūrmalas bērnu un jauniešu interesi par vieglatlētiku.
7. Sacensību uzdevumi ir:
	1. stimulēt sportiskās meistarības izaugsmi;
	2. noteikt meistarīgākos jaunos vieglatlētus U-10 un U-12 grupās 2025.gada rudenī.
8. **Sacensību norises laiks un vieta**
9. Sacensības notiek **2025. gada 12.septembrī** Jūrmalas Mežmalas pamatskolas stadionā Rūpniecības ielā 13.
10. Sacensību sākums **plkst. 16.00.**
11. **Pieteikšanās sacensībām**
12. Dalībnieku reģistrācija sacensībām [www.athletics.lv](http://www.athletics.lv/) līdz 2025.gada 10.septembrim plkst.12:00.
13. Pieteikuma anketu sacensībām saskaņā ar veidlapu šī nolikuma pielikumā, iesniedz organizatoriem sacensību norises dienā.
14. Iesniedzot pieteikumu sacensībām, Izglītības iestāde apliecina, ka pamatojoties uz Eiropas Parlamenta un Padomes Regulas (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti 6.panta 1.daļas a) apakšpunktu, izglītojamie vai nepilngadīgu izglītojamo vecāki ir informēti un piekrīt, ka sacensību laikā izglītojamie var tikt fotografēti un/vai filmēti un materiāli var tikt izmantoti sacensību publicitātes veicināšanai bez atlīdzības.
15. **Sacensību noteikumi un norises kārtība**
16. Sacensībās piedalās Jūrmalas Sporta skolas un citu sporta skolu vai sporta klubu uzaicinātās komandas.
17. Sacensības notiek 4-cīņā sekojošās vecuma grupās:
	1. U-10 – 2016. – 2017.g.dz. zēni un meitenes;
	2. U-12 – 2014. - 2015.g.dz. zēni un meitenes.
18. Sacensību disciplīnas:

|  |  |  |  |  |
| --- | --- | --- | --- | --- |
| **Disciplīnas**  | **U-10** **meitenes** | **U-10****zēni** | **U-12****meitenes** | **U-12****zēni** |
| **60 m** | 4 celiņifinālā 4 | 4 celiņifinālā 4 | 4 celiņifinālā 4 | 4 celiņifinālā 4 |
| **200 m** | fināls | fināls |  |  |
| **300 m** |  |  | fināls | fināls |
| **Tāllēkšana**  | 4 (mēra no atspēriena vietas iezīmētā kvadrātā) | 4 (mēra no atspēriena vietas iezīmētā kvadrātā) | 4(mēra no atspēriena vietas iezīmētā kvadrātā) | 4(mēra no atspēriena vietas iezīmētā kvadrātā) |
| **Bumbiņas mešana** | 150 g (3 metieni pēc kārtas) | 150 g(3 metieni pēc kārtas) | 150 g(3 metieni pēc kārtas) | 150 g(3 metieni pēc kārtas) |

1. **Sacensību vērtēšanas kritēriji**
2. Sacensības notiek pēc Latvijas Vieglatlētikas savienības izstrādātiem noteikumiem.
3. Daudzcīņas uzvarētāji tiek noteikti pēc vietu summas 4 disciplīnās. Augstāku vietu izcīna sportists/-e ar mazāku vietu summu. Vienādas vietu summa gadījumā augstāku kopvērtējuma vietu izcīna sportists/-e, kuram/-ai bijušas vairāk izcīnītās augstākās vietas individuālajās disciplīnās.
4. Sacensību galvenais tiesnesis - Anna Titova.
5. **Apbalvošana**
6. U-10 un U-12 vecuma grupu 4-cīņas 1.-3.vietu ieguvēji zēniem un meitenēm tiek apbalvoti ar medaļām.
7. 1.-3.vietu ieguvēji atsevišķās disciplīnās tiek apbalvoti ar medaļām.
8. Katrs sacensību dalībnieks saņem dalībnieka piemiņas balviņu.
9. **Atbildība un drošības noteikumi**
10. Atbildīgā par sacensību organizēšanu ir Jūrmalas Sporta skolas izglītības metodiķe Elita Krūmiņa.
11. Visiem sacensību dalībniekiem sacensību norises laikā ir saistošas organizatoru un šī nolikuma prasības.
12. Iesniedzot pieteikumu sacensībām, medicīnas darbinieks ar parakstu apstiprina atļauju darboties paaugstinātas fiziskās slodzes apstākļos un iestādes vadītājs minēto faktu apliecina ar parakstu.
13. Sacensību vietā nedrīkst atrasties personas, kurām ir elpceļu infekcijas slimības pazīmes.
14. Katrs sacensību dalībnieks ir atbildīgs par savu veselības stāvokli un nepieciešamo medikamentu lietošanu.
15. Par sacensību dalībnieku drošību un uzvedību sacensību laikā atbild treneris vai atbildīgā persona, kurš ievēro sacensību organizatoru norādījumus.
16. Organizatori neatbild par sacensību dalībnieku vai trešo personu traumām, miesas bojājumiem, kas gūti sacensības norises laikā/vietā vai piegulošā teritorijā.
17. Sacensību norises vietas atbilstību drošības noteikumiem nodrošina Jūrmalas Pašvaldības īpašumu pārvaldīšanas centrs. Par pasākuma organizēšanu atbild Jūrmalas Sporta skola.
18. Katrs sacensību dalībnieks un apmeklētājs ir atbildīgs par apkārtējas vides tīrību un kārtību sacensību norises vietā.
19. Dalībnieki sacensību laikā ir tiesīgi pārvietoties tikai sacensību norises teritorijā, ievērojot personīgo un citu dalībnieku drošību.
20. Dalībniekiem obligāti jālieto sporta veidam atbilstošs apģērbs.

**IX. Citi noteikumi**

1. Organizatori ir tiesīgi šī nolikuma pārkāpuma gadījumā diskvalificēt sacensību dalībnieku.
2. Organizatori nodrošina Ministru kabineta 2023. gada 22.augusta noteikumos Nr.474 “Kārtība, kādā nodrošināma izglītojamo veselības aprūpe, pirmā palīdzība un drošība izglītības iestādēs un to organizētajos pasākumos” noteikto prasību ievērošanu.

Jūrmalas Sporta skolas

direktors: Sandis Bērziņš

Sagatavoja:

E.Krūmiņa 29269141

Pielikums

2025.gada 1.septembra

nolikumam Nr. 4.1-15/15

Jūrmalas čempionāts vieglatlētikas daudzcīņā

|  |  |
| --- | --- |
|  |  |

**Pieteikums**

**Jūrmalas čempionātam vieglatlētikas daudzcīņā**

2025.gada \_\_\_\_\_ .septembrī.

Iestāde \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |
| --- | --- | --- | --- |
| **Nr.** | **Vārds, uzvārds** | **Dzimšanas dati/ Vecuma grupa** | **Pieteiktās disciplīnas** |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| 5. |  |  |  |  |
| 6. |  |  |  |  |
| 7. |  |  |  |  |
| 8. |  |  |  |  |
| 9. |  |  |  |  |
| 10. |  |  |  |  |

Iesniedzot pieteikumu sacensībām, izglītības iestāde apliecina, ka pamatojoties uz Eiropas Parlamenta un Padomes Regulas (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti 6.panta 1.daļas a) apakšpunktu, izglītojamie vai nepilngadīgu izglītojamo vecāki ir informēti un piekrīt, ka sacensību laikā izglītojamie var tikt fotografēti un/vai filmēti, un materiāli var tikt izmantoti sacensību publicitātes veicināšanai bez atlīdzības.

Medicīnas darbinieks: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

 (vārds, uzvārds) (paraksts)

Izglītības iestādes vadītājs: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

 (vārds, uzvārds) (paraksts)

Pedagogs vai atbildīgā persona pasākuma laikā \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_

 (vārds, uzvārds, tālrunis) (paraksts)

Informējam, ka personas dati tiks apstrādāti Jūrmalas valstspilsētas pašvaldības noteiktā mērķa īstenošanai: nodrošināt iedzīvotājiem izglītības pieejamību t.sk. administrēt mācību un audzināšanas procesu Jūrmalas Sporta skolā, Rūpniecības ielā 13, Jūrmalā.

Personas datu apstrādes pārzinis ir Jūrmalas valstspilsētas pašvaldība, reģistrācijas numurs 40900036698, kontaktinformācija: Jomas iela 1/5, Jūrmala, elektroniskā pasta adrese pasts@jurmala.lv, 67093816, 67093843. Personas datu aizsardzības speciālista kontaktinformācija: personasdati@jurmala.lv, 67093849.

Detalizētāka informācija par personas datu apstrādēm ir atrodama vietnē: [www.jurmala.lv](http://www.jurmala.lv/).